​​ອົງ​ການ ​ຟຣີດອມ​ຮ້າວ​ສ໌ ​ວ່າ ລັດ​ຖະ​ບານ​ ຂອງ​ຫ​ຼາຍໆ​ປະ​ເທດ ​ພວມ​ໃຊ້​ສື່​ສັງ​ຄົມ ເພື່ອສອດ​ແນມ ແລະຄວບ​ຄຸມ​ການ​ເລືອກ​ຕັ້ງ
ລາຍ​ງານ​ແຈ້ງວ່າ ເຄື່ອງ​ມີ​ທີ່​ມັກ​ໃຊ້​ກັນ​ຫຼາຍ​ທີ່​ສຸດ ​ແມ່ນ​ການ​ກະ​ຈາຍ​ຂ່າວ​ຂໍ້​ມູນ​ ທີ່​ບໍ່​ມີ​ຄວາມ​ຈິງ ຊຶ່ງ​ສ່ວນ​ໃຫຍ່​ແລ້ວ ​ແມ່ນ​ໂດຍ​ພວກ​ນັກ​ການ​ເມືອງ​ຂວາ​ຈັດ. 
ກຸ່ມສິ້ງຊອມປະຊາທິປະໄຕແລະອິດສະຫຼະພາບ ທີ່ມີສຳນັກງານໃຫຍ່ຕັ້ງຢູ່ໃນສະຫະລັດ ກ່າວຢູ່ໃນລາຍງານສະບັບຫຼ້າສຸດຂອງຕົນວ່າ ລັດຖະບານຂອງຫລາຍໆປະເທດພວມໃຊ້ສື່ສັງຄົມ ສອດແນມເບິ່ງປະຊາຊົນຂອງຕົນ ແລະຄວບຄຸມການເລືອກຕັ້ງ ຍານາງອາລລີ ຟັງຄ໌ (Allie Funk) ຜູ້ຂຽນລາຍງານຮ່ວມ ທີ່ມີຊື່ວ່າ ສິດເສລີພາບທາງອິນເຕີແນັດ ໃນປີ 2019 ກ່າວວ່າ “ຫົວຂໍ້ທີ່ສຳຄັນຂອງພວກເຮົາໃນປີນີ້ ກໍແມ່ນສຶກສາເບິ່ງວ່າ ລັດຖະບານໃຊ້ສື່ສັງຄົມແບບໃດ ເພື່ອບ່ອນທຳລາຍການເລືອກຕັ້ງຂອງພວກເຂົາເຈົ້າແລະ ຕິດຕາມເບິ່ງປະຊາຊົນຂອງຕົນແບບໃດ ” ຍານາງກ່າວຕື່ມວ່າ “ພວກເຮົາພົບເຫັນວ່າ ພວກທີ່ມີບົດບາດຢູ່ພາຍໃນປະເທດບໍ່ວ່າຈະເປັນລັດຖະບານ ຫຼືພວກນັກການເມືອງທີ່ລົງສະໝັກແຂ່ງຂັນເລືອກຕັ້ງ ຄວາມຈິງແລ້ວໄດ້ພາກັນໃຊ້ ອິນເຕີແນັດເພື່ອບ່ອນທຳລາຍຕໍ່ການເລືອກຕັ້ງທີ່ເສລີ ແລະຍຸຕິທຳໃນປະເທດຂອງເຂົາເຈົ້າເອງ ” ລາຍງານແຈ້ງວ່າ ເຄື່ອງມືທີ່ມັກໃຊ້ກັນຫຼາຍທີ່ສຸດແມ່ນການກະຈາຍຂ່າວຂໍ້ມູນທີ່ບໍ່ມີຄວາມຈິງ ຊຶ່ງສ່ວນໃຫຍ່ແລ້ວ ແມ່ນໂດຍພວກນັກການເມືອງຂວາຈັດ ຍານາງຟັງຄ໌ ກ່າວວ່າ “ຂ້າພະເຈົ້າບໍ່ຮູ້ວ່າ ທຸກໆຄົນເຂົ້າໃຈຢ່າງເຖິງຖອງຫຼືບໍ່ທີ່ວ່າລັດຖະບານຈະສວຍໃຊ້ສິ່ງດັ່ງກ່າວຢ່າງວ່ອງໄວຕໍ່ພວກເຮົາແບບໃດ ” ແຕ່ຄວາມພະຍາຍາມຂອງລັດຖະບານ ທີ່ຈະຕັດຮອນສິດເສລີພາບທາງອິນເຕີແນັດສາມາດພາໃຫ້ເກີດຜົນໃນທາງກົງກັນຂ້າມໄດ້ ໃນລະດູຮ້ອນປີນີ້ ຢູ່ທີ່ປະເທດຣັດເຊຍ ຫຼັງຈາກວັງເຄຣັມລິນໄດ້ຂັດຂວາງຜູ້ສະໝັກທີ່ເປັນນັກການເມືອງພັກຝ່າຍຄ້ານ ພວກປະທ້ວງຕໍ່ຕ້ານລັດຖະບານກໍໄດ້ໃຊ້ສື່ສັງຄົມ ຈັດການໂຮມຊຸມນຸມປະທ້ວງ ລາຍງານພົບວ່າ ສິດເສລີພາບທາງອິນເຕີແນັດໄດ້ຫຼຸດນ້ອຍຖອຍລົງທຸກໆປີນັບແຕ່ ອົງການ ຟຣີດອມຮ້າວສ໌ (Freedom House) ເລີ້ມອອກລາຍງານນັບແຕ່ ປີ 2009 ເປັນຕົ້ນມາ